Când scriam, prin 2011, că vine o juntă militară de jos în sus, care va pune mâna pe boașele Statului de drept, intelectualii încă aplaudau regimul care i-a băgat în seamă spunându-le fix ce voiau s-audă și, care, la adăpostul urii împotriva hoților din clasa politică, a creat cea mai mare Poliție Politică din întregul spațiu UE.  Când implicatul numărul unu al intelectualității "civice", Gabriel Liiceanu, îi spunea la microfon, cu decorația caldă pe piept, lui Băsescu cât de președinte al intelectualilor ne este el, el, Băsescu, omul Securității (confirmat nu numai de fostul președinte Emil Constantinescu, ci și de către fostul său șef de dinainte de '89, Silvian Ionescu) ordona Noii Securității în alcov și prin hotărâri CSAȚ să ocupe tot Statul.